Split, 29.11.2016.

**Služba za školsku i adolescentnu medicinu**

**Nastavni zavod za javno zdravstvo SDŽ**

**Vukovarska 46**

**21000 Split**

**Predmet: Prijedlog postupnika za skrb i praćenje studenata s poremećajima zdravlja**

Prema Konvenciji o pravima osoba s invaliditetom, osobe s invaliditetom su one osobe koje imaju dugotrajna tjelesna, mentalna, intelektualna ili osjetilna oštećenja, koja u međudjelovanju s različitim preprekama mogu sprječavati njihovo puno i učinkovito sudjelovanje u društvu na ravnopravnoj osnovi s drugima. Prema Orijentacijskoj listi bolesti studenti s invaliditetom mogu se smatrati svi oni studenti koji imaju utvrđena oštećenja vida, oštećenja sluha, specifične teškoće učenja, jezične i komunikacijske teškoće, oštećenja lokomotornog sustava, oštećenja centralnog i perifernog živčanog sustava, oštećenja organa i organskih sustava, oštećenja mentalnog zdravlja i poremećaj u ponašanju, kronične bolesti i višestruke teškoće. Uz studente s invaliditetom i kroničnim bolestima, teškoće studiranja mogu imati i studenti s težim akutnim zdravstvenim smetnjama koje mogu utjecati na mogućnost polaganja ispita ili bi pohađanje nastave moglo pogoršati njihovo zdravstveno stanje.

Temeljem Zakonu o zdravstvenoj zaštiti NN 150/08, 71/10, 139/10, 22/11, 84/11, 154/11, 12/12, 35/12, 70/12, 144/12, 82/13, 159/13, 22/14 , 154/14, 70/16 , Plana i programa mjera zdravstvene zaštite iz obveznog zdravstvenog osiguranja, NN 126/2006 i Zakona o znanstvenoj djelatnosti i visokom obrazovanju NN 123/03,198/03, 105/04, 174/04, 02/07, 46/07, 45/09,63/13, 94/13, 139/13, 101/14, 60/15 kako bi omogućili uspješno studiranje i akademska postignuća studenta s zdravstvenim teškoćama, kroničnim bolestima i invaliditetom ukoliko im je potrebna prilagodba studiranja ili status mirovanja studentskih prava zbog bolesti , ispred Službe za školsku i adolescentnu medicinu predlažemo:

1. Student s teškoćama javlja se koordinatoru za podršku studentima svog fakulteta (sastavnice nositelja studija), sa zahtjevom za prilagodbu, bez medicinske dokumentacije.

2. Koordinator za podršku studentima upućuje studenta s cjelokupnom medicinskom dokumentacijom specijalistu školske i adolescentne medicine nadležnom za taj fakultet.

3. Kliničkim pregledom studenta i uvidom u medicinsku dokumentaciju specijalist školske medicine nadležan za fakultet izdaje studentu potvrdu o opravdanosti zahtjeva, koju student dostavlja koordinatoru za podršku studentima .

4. Koordinator za podršku studentima dogovara sjednicu „Povjerenstva“ čiji su članovi prodekan za nastavu, koordinator za podršku studentima i nadležni liječnik fakulteta (specijalist školske medicine). Na sjednici Povjerenstva članovi donose zaključak o stručno opravdanoj prilagodbi uvjeta studiranja za studenta s teškoćama, sukladno studijskom programu, a koja neće smanjiti kompetencije i akademska postignuća studenta, niti ugroziti zdravstveno stanje studenta.

5. Ukoliko povjerenstvo donese zaključak da se uvjeti studiranja ne mogu prilagoditi sukladno studijskom programu, na način da se ne umanje akademske kompetencije studenta s teškoćama i ugrozi njegovo zdravstveno stanje, studentski zahtjev se odbija ili se student upućuje na Ured za studente s invaliditetom.

6. Utvrđivanje zdravstvenih razloga za statusa mirovanja studentskih obveza provodi se na način da Potvrdu o pravu na mirovanje studentskih obveza izdaje nadležni liječnik fakulteta (specijalist školske medicine) kojem se student javlja unutar tri dana od početka bolesti za koju pretpostavlja da će mu ograničiti nastavku studiranja. Pravo na mirovanje studentskih obveza student ima za vrijeme vojnog roka, trajanja trudnoće i do godine dana djeteta, za vrijeme dulje bolesti (najmanje mjesec dana bolničkog liječenja ili oko tri mjeseca ambulantnog liječenja ), te izuzetno u drugim opravdanim slučajevima (pojava teško izlječive bolesti za vrijeme trajanja ispitnog roka, smrt člana uže obitelji) ili u drugim opravdanim slučajevima predviđenim aktom sastavnice nositelja studija.

 Voditeljica Službe za Školsku i adolescentnu medicinu SDŽ

 Predsjednica Hrvatskog društva za školsku i sveučilišnu medicinu

 Željka Karin dr.med., univ.mag.med.

 Specijalist školske medicine